अंजार। यहां दो बहनों को अन्य जाति का युवक भगा ले गया। युवतियों का कोई पता न चलने के कारण शुक्रवार को बाजार में स्थित युवक की दुकान में भीड़ ने आग लगा दी। इससे शहर में अफरा-तफरी मच गई। इस घटना को लेकर पूर्व कच्छ के इस शहर में भारी पुलिस बल तैनात कर दिया गया है। जब पुलिस बनी लाचार…
यहां गत 28 फरवरी को एक ही परिवार की दो बहनों को अन्य जाति का युवक भगा ले गया। इसकी शिकायत पुलिस स्टेशन में की गई। दो दिन बाद भी युवतियों का कोई पता नहीं चल पाने के कारण एक वर्ग आक्रोशित हो गया। उस वर्ग के काफी लोग युवक की दुकान पर पहुंचे, वहां बैठे व्यक्ति को भगा दिया, फिर दुकान का सारा सामान बाहर फेंक दिया, उसके बाद आग लगा दी। इस दौरान पुलिस की टुकड़ी वहां पहुंची। पर भीड़ को देखकर पुलिस लाचार हो गई। उसके देखते ही देखते दुकान आग के हवाले कर दी गई। बाद में फायर ब्रिगेड ने वहां पहुंचकर आग पर काबू पाया। इस दौरान दो गुट आमने-सामने हो गए थे। उनमें संघर्ष भी हुआ। घटना को देखते हुए पूरे शहर को पुलिस छावनी में तब्दील कर दिया गया है।
आगे की स्लाइड्स में देखें PHOTOS...
hin_Deva hin_Deva hin_Deva